
Anexa nr. 2 
la Hotărârea consiliului local nr ....... din  5 ianuarie 2024

JUDEȚUL PRAHOVA 
CONSILIUL LOCAL AL COMUNEI ȘOTRILE

PROCEDURA SI CONDITIILE
 DE ACORDARE A AJUTOARELOR DE URGENTA,  AJUTOARELOR COMUNITARE SI AJUTOARELOR DE INMORMANTARE
             
               In aplicarea art 85 din Legea nr. 196/2016 privind venitul minim de incluziune-autoritatile administratiei publice locale pot acorda, din bugetele proprii, prin hotarare a consiliilor locale, urmatoarele ajutoare:
a) ajutoare de urgenta pentru beneficiarii si situatiile prevazute la art. 84 respectiv:
„familiilor sau persoanelor care se afla in situatii de necesitate cauzate de calamitati naturale, incendii, accidente, epidemii, epizootii, precum si pentru alte situatii deosebite determinate de starea de sanatate ori alte cauze care pot conduce la aparitia sau sporirea riscului de excluziune sociala”.
   b) ajutoare comunitare, in bani si/sau in natura, destinate persoanelor singure si familiilor aflate in situatii de dificultate, pe baza nevoilor identificate prin ancheta sociala.
       Propunerea de acordare a ajutoarelor de urgenta are la baza cererea si declaratia pe propria raspundere a unui membru de familie sau a persoanei singure si, dupa caz, documente doveditoare cum sunt:
· certificatele de nastere ale copiilor aflati in intretinerea familiei;
· certificatul de casatorie;
· hotararea judecatoreasca de incredintare in vederea adoptiei, potrivit legii;
· hotararea judecatoreasca de incuviintare a adoptiei, potrivit legii;
· hotararea judecatoreasca sau, dupa caz, hotararea comisiei pentru protectia copilului pentru masura plasamentului, potrivit legii;
· hotararea judecatoreasca prin care se dispune delegarea temporara a autoritatii parintesti catre persoana desemnata, conform prevederilor art. 104 si art. 105 din Legea nr.272/2004 privind protectia si promovarea drepturilor copilului, republicata, cu modificarile si completarile ulterioare;
· decizia directorului general al directiei generale de asistenta sociala si protectia copilului sau, dupa caz, hotararea judecatoreasca pentru masura plasamentului in regim de urgenta, potrivit legii;
· hotararea judecatoreasca de instituire a tutelei sau, dupa caz, dispozitia autoritatii tutelare, potrivit legii;
· actul doveditor care atesta calitatea de reprezentant legal al persoanei minore lipsite de capacitate deplina de exercitiu al drepturilor civile, respectiv parinte, tutore, curator, alta persoana desemnata reprezentant legal prin decizia directorului general al directiei generale de asistenta sociala si protectia copilului sau, dupa caz, prin hotarare judecatoreasca;
· hotararea judecatoreasca prin care sotul/sotia este declarat/declarata disparut/disparuta;
· hotararea judecatoreasca prin care sotul/sotia este arestat/arestata preventiv pe o perioada mai mare de 30 de zile sau executa o pedeapsa privativa de libertate si nu participa la intretinerea copiilor;
· dupa caz, alte acte doveditoare privind componenta familiei.
· documente eliberate de autoritatile competente pentru constatarea situatiilor de necesitate sau a situatiilor deosebite;
· polita de asigurare impotriva dezastrelor naturale si sau/inscrisul de constatare si evaluare a prejudiciilor, precum si de stabilire a cuantumului despagubirii in cazul producerii riscului asigurat, potrivit prevederilor Legii nr. 260/2008 privind asigurarea obligatorie a locuintelor impotriva cutremurelor, alunecarilor de teren si inundatiilor, republicata;
·  adeverinta si/sau scrisoare medicala eliberata de medicul de familie sau de medicul specialist, precum si alte documente medicale justificative eliberate de autoritatile competente in domeniu care sa ateste situatia de dificultate invocata in cerere;
· pentru achizitia de echipamente, dispozitive medicale, proteze, orteze sau alte materiale sanitare, dovada eliberata de autoritatile competente privind costul total al acestora, precum si cheltuielile suportate de acestea;
· alte documente la solicitarea persoanelor desemnate sa efectueze verificarea /ancheta sociala, in functie de situatia constatata.
        Absenta unora dintre documentele prevazute mai sus nu conduce la refuzul acordarii ajutorului de urgenta, urmand ca prin verificarea in teren/ancheta sociala, sa se stabileasca daca este necesara sau nu acordarea acestuia.
     In situatia in care persoana singura/familia care solicita ajutorul de urgenta refuza sa furnizeze informatiile necesare pentru efectuarea anchetei sociale se considera ca aceasta nu se afla intr-o situatie prevazuta de lege pentru acordarea ajutorului de urgenta.
     In situatia in care se declara epizootii, ajutoarele de urgenta sunt acordate complementar formelor de sprijin prevazute de art. 26 din Ordonanta Guvernului nr. 42/2004 privind organizarea activitatii sanitar-veterinare si pentru siguranta alimentelor, aprobata cu modificari si completari prin Legea nr. 215/2004, cu modificarile si completarile ulterioare.
     In functie de situatia pentru care se solicita, ajutoarele de urgenta se stabilesc tinand cont de urmatoarele criterii, dupa caz:
   a) gradul de distrugere a locuintei si a bunurilor detinute de familie sau de persoana singura;
   b) tipul locuintei;

   c) asigurarea obligatorie a locuintei potrivit prevederilor Legii nr.206/2008 privind asigurarea obligatorie a locuintelor impotriva cutremurelor, alunecarilor de teren si inundatiilor, republicata, si cuantumul despagubirii;

   d) bolile si afectiunile medicale ale persoanei sau membrului/membrilor de familie care au solicitat ajutorul de urgenta si gravitatea acestora;

   e) perioada de tratament medical si de recuperare medicala ale persoanei sau membrului/membrilor de familie care au solicitat ajutorul de urgenta;

   f) nivelul de decontare a serviciilor medicale, a medicamentelor, a ortezelor, protezelor, dispozitivelor medicale de catre casele de asigurari sociale de sanatate sau de terti pentru persoana 
sau membrul/membrii de familie care au solicitat ajutorul de urgenta;

   g) calitatea de asigurat in sistemul asigurarilor sociale de sanatate;

   h) calitatea de asigurat in sistemul public de pensii si alte drepturi de asigurari sociale;

   i) tipul familiei si numarul membrilor din familie;

   j) veniturile nete lunare pe membru de familie sau ale persoanei singure;

   k) nivelul de indatorare a persoanei sau a familiei ce poate determina situatii de risc de excluziune sociala;
   l) posibilitatea de sustinere din veniturile proprii, fara afectarea nevoilor de trai minimale definite de Legea asistentei sociale nr. 292/2011, cu modificarile si completarile ulterioare, a cheltuielilor suplimentare generate de situatia de necesitate sau deosebita;

   m) complementaritatea unor forme de sprijin din surse publice sau private.

       In caz de calamitati naturale, inundatii, incendii sau alte situatii similare, ajutoarele de urgenta se pot acorda familiilor sau persoanelor singure care locuiesc in respectiva locuinta cu contract de inchiriere, comodat sau care sunt tolerate in locuinta respectiva, daca ajutorul nu a fost solicitat de proprietarul locuintei.
     In cazul prevazut sus familiile sau persoanele singure pot beneficia de ajutor de urgenta numai pentru pierderea, distrugerea sau afectarea bunurilor proprii.

       Plata ajutorului de urgenta se poate efectua si catre alt membru de familie cu capacitate de exercitiu deplina, consemnat in ancheta sociala, in situatia in care se inregistreaza decesul titularului ajutorului de urgenta sau acesta se afla in incapacitate fizica din cauza starii de sanatate ori intervin alte cauze care conduc la imposibilitatea efectuarii platii catre titular .
          Pentru situatiile deosebite determinate de starea de sanatate ori alte cauze care pot conduce la aparitia sau sporirea riscului de excluziune sociala, ajutoarele de urgenta prevazute la art. 84 alin. (1) din lege pot fi acordate periodic, insa nu mai mult de o singura data intr-o perioada de 12 luni.
    Pentru cazuri deosebite, care necesita acordarea de ajutoare de urgenta aceleiasi familii sau persoane, inainte de expirarea perioadei prevazute mai sus (12 luni) persoanele desemnate din cadrul SPAS Sotrile elaboreaza un referat care contine prezentarea situatiei cu care se confrunta familia sau persoana singura si justificarea necesitatii de acordare a unui ajutor de urgenta suplimentar.
    Referatul este insotit de verificarea de teren si de actele doveditoare, se avizeaza de catre  primar care analizeaza propunerea si decide daca se justifica acordarea ajutorului de urgenta suplimentar.
     Pentru acordarea ajutoarelor de urgenta personalul serviciului public de asistenta sociala efectueaza verificarea de teren prin care se certifica situatiile de necesitate sau, dupa caz, situatiile deosebite in care se afla familiile ori persoanele singure.
    Plata ajutoarelor de urgenta se aproba prin dispozitie a primarului.
    Ajutoarele de urgenta  se pot acorda în bani si/sau în natura.
    Familiile si persoanele singure pot beneficia atat de ajutoarele de urgenta prevazute la art. 84 din lege, (acordate de catre Guvern), cat si de cele prevazute la art. 85 din lege (acordate de catre autoritatile administratiei publice locale).

Ajutorul de înmormantare
            In cazul decesului unei persoane din familia beneficiara de ajutor de incluziune sau al persoanei singure beneficiare de ajutor de incluziune, primarii pot dispune acordarea unui ajutor financiar pentru cheltuielile de inmormantare.
           Ajutorul se acorda unei singure persoane care poate fi, dupa caz, sotul/sotia supravietuitor/supravietuitoare, copilul, parintele, tutorele, curatorul, mostenitorul in conditiile dreptului comun sau, in lipsa acestuia, persoana care dovedeste ca a suportat cheltuielile cu inmormantarea.

         Documentele care insotesc cererea pot fi, dupa caz: 
   a) certificatul de deces, in original si in copie;
   b) actul de identitate al solicitantului;
   c) acte de stare civila ale solicitantului din care sa rezulte relatia de rudenie cu decedatul sau, dupa caz, acte care atesta calitatea de mostenitor, tutore, curator;
   d) dovezi privind suportarea cheltuielilor cu inmormantarea.
       Cererea si actele doveditoare se inregistreaza la primaria comunei Sotrile.

